MUSIIKKITERAPIA+(Emmi+I.)

=MUSIIKKITERAPIA (Emmi Ihalainen)=

=Musiikkiterapia=

===Helsingin Sanomissa 11.08.2011 (http://www.hs.fi/kulttuuri/artikkeli/Tutkimus+Musiikkiterapia+tepsii+tehokkaasti+masennukseen/1135268448908) oli artikkeli musiikkiterapian käytöstä masennuksen hoidossa. Tutkimukseen osallistui 79 masentunutta potilasta, joista 33:lle annettiin musiikkiterapiaa ja muut 46 henkilöä saivat tavallisen hoidon ja kuuluivat näin ollen kontrolliryhmään. Musiikkiterapiasta vastasivat koulututetut musiikkiterapeutit ja potilaat saivat itse tuottaa musiikkia improvisoiden muunmuassa erilaisilla rummuilla ja ksylofoneilla. Tilannetta seurattiin 3 ja 6 kuukauden kuluttua lähtötilanteesta.=== ===Tutkijat huomasivat, että musiikkiterapiaa saaneet toipuivat paremmin kuin kontrolliryhmään kuuluneet. Musiikkiterapiaan osallistuneilla oli merkittävästi vähemmän masennus- ja ahdistusoireita ja potilaiden toimintakyky oli parempi kuin kontrolliryhmään kuuluneilla.=== ===Tutkimus osoitti, että jos musiikkiterapia lisätään normaaliin perushoitoon, johon kuuluu esimerkiksi lääkitys, psykiatriset keskustelut sekä psykoterapia, musiikkiterapiaa saaneet toipuvat paremmin masennuksesta. Vaikutus perustuu mm. ei-kielelliseen ilmaisuun, mitä potilas saa käyttää, jos hän ei löydä sanoja kuvaamaan tunteitaan tai ajatuksiaan.===

Mitä musiikkiterapialla tarkoitetaan?
===Musiikkiterapiaa käytetään hoito- ja kuntoutusmuotona, jossa musiikin erilaisia muotoja kuten rytmiä, harmoniaa, äänensävyä, melodiaa jne. käytetään yksilön asettamien hoidollisten tavotteiden saavuttamiseksi. Se onkin psykoterapian erityissovellus, jossa musiikin avulla yritetään päästä käsiksi tunnetason ongelmiin. Musiikkiterapiaa voi harrastaa ryhmä- tai yksilöterapiana ja se sopii kaikenikäisille. Musiikkiterapia voi olla potilaan ensisijainen hoitomuoto tai sitä voidaan käyttää yhdessä muiden hoitomuotojen kuten lääkityksen ja terapian kanssa. Jos potilas ohjataan musiikkiterapiaan, hänen "ongelmansa" voi olla moninainen, fyysinen tai psyykkinen sairaus. Kuitenkin sen perinteisiä sovellusaloja ovat psykiatria ja kehitysvammaisten kuntoutus. Uusimpia käyttöalueita ovat päihteisiin, työuupumukseen tai vaikkapa kipuun liittyvät ongelmat sekä neurologiset ongelmat.===

Musiikkiterapian erilaiset menetelmät
===Musiikkiterapiaistunto on luova prosessi, jossa potilaalta ei odoteta musiikillisia taitoja tai lahjoja. Menetelminä käytetään laulamista, soittamista, improvisointia sekä musiikkimaalausta, jossa musiikin herättämät ajatukset ja tuntemukset piirretään tai kirjoitetaan paperille.=== ===Musiikki aktivoi ihmisen alitajuista ja tiedostamatonta mieltä. Musiikin harjoittaminen mahdollistaa vaikeidenkin asioiden käsittelyn symbolisen välimatkan päästä. Sen avulla voi myös ilmaista tunteitaan, mikäli niitä ei voi pukea sanoiksi. Musiikki tuottaa mielihyvää ja saa aikaan vuorovaikutusta terapeutin ja potilaan välillä. Musiikilla on myös fysiologisia eli elimellisiä vaikutuksia. Sitä käytetään avuksi kipujen lievityksessä sekä rauhoittumisessa ja rentoutumisessa.===

Miten musiikkiterapiaan pääsee?
===Yleensä asiakas pääsee musiikkiterapiaan julkisen terveydenhuollon kautta, yksityislääkärin lähetteellä tai suoraan terapeutin kautta. Yleensä hoidon aloittaminen edellyttää lääkärin lähetettä. Myös Kela korvaa musiikkiterapiaa vaikeavammaisten kuntoutuksena lapsille ja nuorille aikuisille sekä psykoterapeuttisena kuntoutuksena 16-25-vuotiaille nuorille, mutta tällöin terapeutilta edellytetään muunmuassa hyväksyttyä koulutusta ja palveluntuottajasopimusta Kelan kanssa.===

Äänestysväite:
==- Yhteiskunnan tulisi käyttää enemmän varoja musiikkiterapeuttien koulutukseen, jotta yhä useammalla esimerkiksi masennukseen sairastuneella olisi mahdollisuus saada musiikkiterapiaa. (Musiikkiterapeutteja koulutettaisiin siis lukumäärällisesti enemmän.)==

+ + + + + + + ||  ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   || + - - - - - - - - - - ||   ||   ||   ||   ||   ||   ||   ||   ||   ||   ||   ||   ||   ||   ||  ||   ||   ||   ||   ||

Lähteet: - http://www.musiikkiterapia.net/ - http://yle.fi/ecepic/archive/00193/musiikki_enkeli_2_193774b.jpg - http://www.hs.fi/kulttuuri/artikkeli/Tutkimus+Musiikkiterapia+tepsii+tehokkaasti+masennukseen/1135268448908) - http://areena.yle.fi/video/1304601260954

Tekijä: Emmi Ihalainen 4A

//Selkeää tekstiä: asian voi hyviin ymmärtää tämän avulla. Linkkivideo erinomainen apu tässä. Terapian merkitystä ja mahdollisuutta tulee esiin, sitä voisi pohtia hivenen lisää. Äänestysväite ok. Sitä voisi kärjistää vaikka: Verorahojani voi hyvini käyttää musiikkiterapeuttien kouluttamiseen.//